ঝিনাইদহ, রাজিব হাসান, বাংলাদেশনিউজ২৪x৭.কম  ঝিনাইদহ পৌর আওয়ামী লীগের সাংগঠনিক সম্পাদক ও সম্ভাব্য পৌর মেয়র প্রার্থী কাজী কামাল আহম্মেদ বাবু সোমবার ও মঙ্গলবার গণসংযোগ করেন। সোমবার সকাল থেকেই তিনি ঝিনাইদহ পৌর এলাকার ভুটিয়ারগাতীসহ বিভিন্ন পাড়া মহল্লায় সম্ভাব্য মেয়র প্রার্থী হিসেবে দোয়া ও গণসংযোগ চালিয়ে যাচ্ছেন। সোমবার সন্ধায় ঝিনাইদহ শহরের হাটের রাস্তার সামনে পৌর এলাকার বিভিন্ন ওয়ার্ডের স্থানীয় নেতা-কর্মীদের সাথে নিয়ে নির্বাচন সংক্রান্ত বিষয়ে এক মতবিনিময় সভা অনুষ্ঠিত হয়। মতবিনিময় সভায় ৯টি ওয়ার্ডের শত শত নেতা-কর্মী সমাবেত হয়। এ সময় উপস্থিত ছিলেন যুবলীগ  নেতা নূর-এ-আলম বিপ্লব, জাহাঙ্গীর, শ্রমীক লীগ নেতা ইকরামূল হক লিকু, বাস্তুহারা লীগের সংগ্রাম, আইয়ুব হোসেন, যুব কমান্ডের আহবায়ক মাসুদ, জেলা ছাত্রলীগের যুগ্ম আহবায়ক খায়রুল ইসলাম, পান্নুসহ প্রমুখ।  বাংলাদেশনিউজ২৪x৭.কম/প্রতিনিধি/এমএসএ/এসএ.